《垂丝钓 戊戌迓客。自入淮南，多所感怆作》
宋代·丘崇

夕烽戍鼓。悲凉江岸淮浦。雾隐孤城，水荒沙聚。人共语。

尽向来孤处。谩怀古。问柳津花渡。

露桥夜月，吹箫人在何许。缭墙望篽。粉黛成黄土。

惟有江东注。都无虏。似旧时得否。

作者简介：泉州晋江人，字次姚。哲宗元符三年进士。工诗文，尤精天文象数。尝侍父官惠州，时苏轼谪惠，因从之游。与李邴亦相唱和。官至朝请郎。